Diari Oficial de la Generalitat Valenciana


Sumari del DOGV 6748, del 04-04-2012 (2012/2581)

Notificació de la sentència dictada en el juí de divorci contenciós número 286/2011.
------------------------------------------------------------------------------------

### Dades del document

Número de DOGV
:   6748

Data del DOGV
:   04-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2581


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí de divorci contenciós número 286/2011. [2012/2581]  
Assumpte civil 000286/2011-M1  
Part demandant: Florica Feiciuc.  
Part demandada: Ion Feiciuc.  
Sobre: divorcis no consensuats.  
En el juí referenciat s'ha dictat la resolució que, literalment, és com seguix:  
«Jutjat de Primera Instància número 10 Alacant  
Procediment: assumpte civil 286/2011-M1  
Sentència número 61/2012  
Jutgessa que la dicta: Susana Pilar Martínez González.  
Lloc: Alacant.  
Data: 23 de gener de 2012.  
Part demandant: Florica Feiciuc.  
Procurador: José Miguel Cruz Hernández.  
Part demandada: Ion Feiciuc.  
Objecte del juí: divorcis no consensuats.  
La magistrada jutgessa del Jutjat de Primera Instància número 10 d'Alacant, Susana Martínez González, les presents actuacions de juí verbal número 286/2011, entre parts, d'una, com a demandant, Florica Feiciuc, representada pel procurador senyor Cruz Hernández i assistida de la lletrada senyora Almenares Duany i d'una altra, com a demandat, Ion Feiciuc, declarat en rebel·lia, sobre divorci contenciós, amb intervenció del Ministeri Fiscal.  
Dispositiva  
Estime la demanda i declare la dissolució per divorci del matrimoni contret en data 8 de novembre de 1993, entre les parts, Florica Feiciuc i Ion Feiciuc, amb els efectes legals inherents a la dita declaració, i decrete el següent:  
1. Queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
2. Els fills menors d'ambdós parts, A. I., A. I. i R. V. F., sotmesos a la pàtria potestat d'ambdós progenitors, quedaran sota la guarda i custòdia de la mare.  
3. Sense perjuí de pàtria potestat, s'atribuïx en exclusiva a la mare la possibilitat de realitzar tràmits administratius amb relació als fills i filles, com per exemple per a matrícules escolars, targetes de residència, passaports, etc.  
4. S'establix com a règim de visites i comunicacions amb el progenitor no custodi un règim progressiu, de manera que els primers sis mesos des de l'inici de les dites visites estes tindran lloc els caps de setmana alterns, dissabtes i diumenges, de 10:00 a 20:00 hores. Si durant estos sis mesos les visites transcorregueren amb normalitat, estes passaran a ser les ordinàries, els caps de setmana alterns, des del divendres a les 20:00 al diumenge a les 20:00 hores i els períodes vacacionals següents.  
- Vacacions d'estiu. Els anys parells: des de l'1 de juliol a les 10:00 hores, a l'1 d'agost a les 10:00 hores, amb la mare i des del dit moment a l'1 de setembre, a les 10:00 hores, amb el pare: Els anys imparells s'invertirà l'orde.  
- Nadal. Anys parells: de l'últim dia lectiu anterior a les vacacions a les 20:00 hores fins al 30 de desembre a les 20:00 hores amb la mare; des de llavors fins a l'últim dia vacacional de nadal, a les 20:00 hores amb el pare. Els anys imparells al contrari.  
-Setmana Santa. Anys parells: des de l'últim dia lectiu anterior a les vacacions, a les 20:00 hores a dilluns de pasqua a les 20:00 hores amb la mare, des del dit moment al diumenge següent a les 20:00 hores amb el pare. Els anys imparells al revés.  
Si els períodes vacacionals foren distints, es dividiran per mitat en el mateix sentit altern entre ambdós progenitors.  
Els períodes vacacionals interrompran el règim ordinari de visites de caps de setmana i intersetmanals, corresponent el primer cap de setmana posterior al període vacacional a aquell dels progenitors que no haja tingut els menors durant l'últim període vacacional.  
Els ponts escolars s'entendran units al cap de setmana més pròxim i els festius intersetmanals no constitutius de ponts es distribuiran de manera alterna entre els progenitors. En ambdós casos els menors seran arreplegats a les 20:00 hores de l'últim dia lectiu anterior al pont o festiu i seran tornats l'últim dia festiu a les 20:00 hores.  
  
Quant als dies especials, amb independència del progenitor a què li corresponguera el dia d'acord amb el règim de visites anteriorment exposat, el dia del pare, el dia de la mare i l'aniversari de cada progenitor, li correspondrà al progenitor que es tracte, en horari de 11:00 (des de l'eixida del col·legi, si és dia lectiu) a les 20:00 hores.  
  
El progenitor que els tinga, haurà d'entregar al contrari, junt amb els menors, la roba i documentació relativa a estos que poguera necessitar durant l'estada, així com la medicació que, si és el cas, necessiten, amb la corresponent prescripció mèdica i instruccions per a la seua correcta administració.  
Ambdós progenitors facilitaran la comunicació telefònica, postal o telemàtica dels menors amb el progenitor que no els tinga en la seua companyia, i este haurà de respectar, en tot cas, els horaris de descans i estudi dels menors.  
5. S'assenyala la quantitat de cent huitanta (180) euros per cada fill en concepte d'aliments en favor d'estos, quantitat que el pare ingressarà els primers cinc dies de cada mes en el compte que als dits efectes assenyale l'altre progenitor, i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50% dels gastos extraordinaris que puguen ocasionar els fills. Respecte d'estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50% les que es realitzen per comú acord entre els progenitors, i en cas contrari s'assumirà el seu pagament per aquell que haja decidit la realització de la dita activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, entenent-se que el contrari consent en la realització del gasto quan, notificada la intenció de realitzar este i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar oposició a este. En cas de discrepància entre les parts sobre la procedència del gasto, deurà sotmetre's a decisió judicial. Només els de caràcter urgent i necessari es podran realitzar sense previ consentiment o autorització judicial.  
  
6. S'atribuïx l'ús de la vivenda conjugal i l'aixovar familiar, siti a Alacant, carrer Horta 100, baix dreta, a l'actora i als fills menors del matrimoni.  
7. No s'aprecien motius per a imposar les costes processals a cap dels litigants.  
Mode d'impugnació: per mitjà de recurs d'apel·lació, davant de l'Audiència Provincial d'Alacant (art. 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs l'apel·lant haurà d'exposar les al·legacions en què es base la impugnació, a més d'esmentar la resolució apel·lada i els pronunciaments que impugna (art. 458 LEC).  
De conformitat amb la disposició addicional 15ª de la Llei Orgànica del Poder judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que li serà tornat només en el cas que el recurs siga estimat.  
El depòsit es constituirà a l'ingressar l'esmentada quantitat en el banc Banesto, en el compte corresponent a este expedient (JJJJ 2657 SQ EEEE AA) i s'indicarà, en el camp "concepte", el codi "02 Civil-Apel·lació" i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després de completar el codi de compte corrent (CCC, 20 dígits), s'indicarà en el camp "Concepte" el número de compte el codi i la data que en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que haja de realitzar altres pagaments en el mateix compte, s'haurà de verificar un ingrés per cada concepte, inclús si obeïxen a altres recursos de la mateixa o distinta classe.  
Estan exceptuats de l'obligació de constituir el depòsit els que tinguen reconegut el dret a litigar gratuïtament, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors.  
Esta és la meua sentència, que pronuncie, mane i firme».  
En atenció al desconeixement de l'actual domicili o residencia de la part demandada, per diligència d'1 de març de 2012 el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el Diari Oficial de la Comunitat Valenciana per a portar a efecte la diligència de notificació.  
  
Alacant, 1 de març de 2012.- El secretari judicial: Pedro Fernando González de Pereda.